open-index/open-wikipedia-markdown huggingface dataset:
צבי הכהן

פרופ' **צבי הכהן** (נולד ב-1947) הוא מדען ישראלי, שכיהן כרקטור של אוניברסיטת בן-גוריון בנגב בשנים 2018-2010.

הכהן נולד בקלוז', רומניה, בשנת 1947, עלה לישראל בשנת 1950 וגדל ברחובות. הוא קיבל תואר ראשון בכימיה בשנת 1970, תואר שני בכימיה אורגנית בשנת 1974, שניהם מאוניברסיטת בר-אילן, ותואר שלישי בכימיה אורגנית בשנת 1978, ממכון ויצמן למדע. בין השנים 1978 ו-1981 היה עמית פוסט-דוקטורט במחלקה לרדיולוגיה בבית הספר לרפואה של הרווארד.

## קריירה מקצועית
הכהן פרסם למעלה מ-120 מאמרים מדעיים, רשם 8 פטנטים וערך 3 ספרים. במהלך לימודי הדוקטורט שלו פיתח שיטה לאוזונציה יבשה, שאפשרה הידרוקסילציה אזורית-סלקטיבית של אטומי פחמן שלישוניים של פחמימנים, עם תשואה של 100%, בהשוואה לעשיריות אחוז בודדות, בעבר. כעמית פוסט-דוקטורט, הוא תכנן חומר ניגוד חדש לטומוגרפיה ממוחשבת של גרורות בכבד, העשוי מחלקיקי עמילן המכילים יוד, שאפשר גילוי גרורות בכבד, קטנות מ-2 מ"מ. במהלך הקריירה שלו באוניברסיטת בן-גוריון, הוא למד ביוכימיה ופיתח את הביוטכנולוגיה לייצור מספר חומצות שומן רב בלתי רוויות מסוג אומגה 6 ואומגה 3 (למשל, חומצה ארכידונית, חומצה איקוספנטאנואית, חומצה דיהומוגמלינולנית) מאצות מיקרו והיה מעורב בפיתוח הביוטכנולוגיה של האצה המיקרו-אצתית Haematococcus pluvialis, שהגיעה לשיאה בהקמת מתקן מסחרי בקטורה, ישראל.

## תפקידים אקדמיים ותפקידים קשורים
בין השנים 1980 ו-1981, הכהן מילא תפקיד של פרופסור משנה בבית הספר לרפואה של אוניברסיטת מסצ'וסטס בווסטר, מסצ'וסטס. בשנת 1981 עבר למכון לחקר המדבר של אוניברסיטת בן-גוריון בשדה בוקר. בין השנים 1996 ו-2010 כיהן כיו"ר ארגון הסגל של האוניברסיטה, ובין השנים 2005 ו-2010 כיהן גם כיו"ר מועצת התיאום של ארגוני הסגל של האוניברסיטאות בישראל. בשנת 2010 נבחר לרקטור של אוניברסיטת בן-גוריון בנגב, תפקיד בו החזיק עד לשנת 2018. בשנת 2015 נבחר ליו"ר פורום הרקטורים של האוניברסיטאות בישראל.

## הצטיינות
1986–97 - מכהן הקתדרה לפיתוח קריירה של זוננפלד בחקר המדבר.

1998 – זוכה פרס פסטרנק למחקר חקלאי.

2005 - בעל הקתדרה לחקר המדבר על שם מקס ורושל אטינגין.

2016 – משרת פרופסור כבוד, אוניברסיטת באבס-בוליאי, קלוז', רומניה.

## ספרים
•כהן ז. (עורך) (1999) כימיקלים ממיקרו-אצות. לונדון: טיילור ופרנסיס.

• כהן ז. ורטלדג' ג. (עורכים) (2005) שמן חד-תאי. שמפיין, אילינוי: אגודת כימאי הנפט האמריקאית.

•כהן ז. ורטלדג' ג. (עורכים) (2010) שמנים חד-תאיים II. שמפיין, אילינוי: אגודת כימאי הנפט האמריקאית.

## קישורים חיצוניים
* 

## הערות שוליים

קטגוריה:רקטורי אוניברסיטת בן-גוריון בנגב
קטגוריה:מדענים ישראלים
קטגוריה:בוגרי אוניברסיטת בר-אילן
קטגוריה:בעלי תואר דוקטור ממכון ויצמן למדע
קטגוריה:דפים עם תרגומים שלא נסקרו
קטגוריה:ישראלים ילידי רומניה
קטגוריה:ישראלים שנולדו ב-1947
פנטימנטו

**פנטימנטו** (באיטלקית: **Pentimento**, ברבים: **Pentimentiề**, מן הפועל **pentirsi** – להתחרט) הוא מונח מתחום האמנות המתאר שינוי או תיקון שמבצע אמן במהלך תהליך הציור. מדובר לרוב בפרטים שנעשו בשכבה מוקדמת ונעלמו תחת שכבה חדשה של צבע. עם הזמן צבעי השמן נוטים להיעשות שקופים יותר, ולעיתים מתגלים דרכם פרטים שנזנחו: תנוחות אחרות של איברי גוף, פרטי לבוש שנמחקו או אובייקטים שהוזזו. במקרים מסוימים ניתן להבחין בכך בעין בלתי מזוינת, ואילו במקרים אחרים הדבר מתגלה רק באמצעים טכנולוגיים כמו צילום רנטגן או אינפרה-אדום.
[250px|ממוזער|שמאל|בציור [המרמים במשחק הקלפים (קאראווג'ו)|המרמים במשחק הקלפים של קאראווג'ו מתגלה הפנטימנטו גם בפרטי הדאבלט – הז'קט הצמוד שלבש הנוכל הצעיר. בצילום אינפרה־אדום נחשפו שינויים במיקום הפסים שעל הבגד: בתחילה צייר אותם האמן באופן מסוים, ולאחר מכן שינה את מיקומם ותיקן את הדוגמה. שינוי זה מדגים כיצד חזר קאראווג'ו מבחירה קודמת כדי לדייק את הקומפוזיציה ואת מראה הדמות. הדאבלט מהווה אפוא דוגמה מוחשית לאופן שבו הפנטימנטו חושף את תהליך העבודה הפנימי של האמן ואת חיפושו אחר התוצאה הסופית.]]
המונח נושא עמו משמעות של חרטה ותיקון, והוא קשור בשיח דתי־מוסרי שבו החרטה נתפסת כפעולה פעילה של תיקון עצמי. בהקשר האמנותי מציין הפנטימנטו את ההתלבטות והחיפוש של האמן בעת היצירה, לא כעדות לטעות אלא כשלב בתהליך היצירתי.

המעבר לצבעי שמן במאה ה־15 תרם להתפתחות הפנטימנטו, שכן השמן אפשר לציירים להשהות את תהליך העבודה, לשנות ולחזור בהם גם לאחר שלב מתקדם בציור. בכך נבדל מדיום השמן מטכניקות מוקדמות יותר כגון פרסקו או טמפרה, שבהן כל שינוי חייב הסרה מלאה של שכבת הציור או התחלה מחדש.

הפנטימנטו משמש כיום ככלי למחקר אמנותי והיסטורי, ומאפשר הצצה נדירה אל שלבי העבודה הסמויים של האמן. הוא נתפס לא רק כפעולה טכנית אלא גם כעדות לתהליך מחשבתי ולמערכת היחסים המורכבת שבין היוצר ליצירתו.

## ביבליוגרפיה
ראובן זהבי, "אופסס ופנטימנטו, על מהלכי חרטה בתהליך עבודה", בתוך: מצבי יצירה: צורפות ואופנה, אפריל 2010.

## קישורים חיצוניים

## הערות שוליים

קטגוריה:אמנות
עונת 2017/2018 בליגת העל הארגנטינאית

**עונת 2017/2018 בליגת העל הארגנטינאית** הייתה העונה ה-128 של הליגה. לראשונה ניהול הליגה לא בוצע ישירות על ידי התאחדות הכדורגל הארגנטינאית. לניהול הליגה הוקם ארגון נפרד – Superliga Argentina de Fútbol שחתם על חוזה ניהול עם התאחדות.

משחקי העונה החלו ב-25 באוגוסט 2017 והסתיימו ב-14 במאי 2018.

לאחר סיום העונה הקודמת סרמיינטו, אתלטיקו דה רפאלה, קילמס אתלטיקו קלוב ואלדוסיבי ירדה ליגה. לקראת העונה לליגה עלו ארחנטינוס ג'וניורס וצ'קריטה ג'וניורס.

התחרות כללה 27 סיבובים. על ניצחון במשחק הוענקו 3 נקודות. במקרה של תיקו הקבוצות זכו בנקודה בודדת.

בוקה ג'וניורס זכתה בתחרות (התואר ה-33 של הקבוצה).

על בסיס טבלת הישגים בעונת 2015, 2016, 2016/2017 ו-2017/2018 נקבעו 4 קבוצות היורדות – טמפרליי, אולימפו, ארסנאל דה סרנדי וצ'קריטה ג'וניורס.

העפלה לגביע ליברטדורס 2019 הוענקה על בסיס סיכום תוצאות העונה, סך הכול העפילו 7 קבוצות.

סנטיאגו גרסיא מגודדוי קרוס כבש 17 שערים וזכה בתואר מלך השערים.

פרס כדורגלן השנה בארגנטינה הוענק לגונסאלו מרטינס מריבר פלייט.

## טבלת התחרות

## קישורים חיצוניים

* נתונים מפורטים מאתר rsssf
* נתונים מאתר worldfootball
* נתונים מאתר bdfutbol

## הערות שוליים

קטגוריה:תחרויות כדורגל ב-2017
קטגוריה:תחרויות כדורגל ב-2018
קטגוריה:עונות בליגת העל הארגנטינאית
קטגוריה:2017 באמריקה הדרומית
קטגוריה:2018 בארגנטינה
עונת 2018/2019 בליגת העל הארגנטינאית

**עונת 2018/2019 בליגת העל הארגנטינאית** הייתה העונה ה-129 של הליגה. Superliga Argentina de Fútbol שחתמה על חוזה ניהול עם התאחדות המשיכה לנהל את הליגה

משחקי העונה החלו ב-10 באוגוסט 2018 והסתיימו ב-7 באפריל 2019. 

לאחר סיום העונה הקודמת טמפרליי, אולימפו, ארסנאל דה סרנדי וצ'קריטה ג'וניורס ירדו ליגה. לקראת העונה לליגה עלו אלדוסיבי וסן מרטין דה טוקומאן.

התחרות כללה 25 סיבובים. על ניצחון במשחק הוענקו 3 נקודות. במקרה של תיקו הקבוצות זכו בנקודה בודדת.

ראסינג קלוב זכתה בתחרות (התואר ה-18 של הקבוצה).

על בסיס טבלת הישגים בעונת 2016/2017, 2017/2018 ו-2018/2019 נקבעו 4 קבוצות היורדות - טיגרה, סן מרטין דה סן חואן, בלגראנו וסן מרטין דה טוקומאן.

העפלה לגביע ליברטדורס 2020 הוענקה על בסיס סיכום תוצאות העונה, סך הכול העפילו 7 קבוצות.

ליסנדרו לופס מראסינג קלוב כבש 17 שערים וזכה בתואר מלך השערים.

פרס כדורגלן השנה בארגנטינה הוענק בפעם ה-11 לליונל מסי מברצלונה ()
## טבלת התחרות

## קישורים חיצוניים

* נתונים מפורטים מאתר rsssf
* נתונים מאתר worldfootball
* נתונים מאתר bdfutbol

קטגוריה:תחרויות כדורגל ב-2018
קטגוריה:תחרויות כדורגל ב-2019
קטגוריה:עונות בליגת העל הארגנטינאית
קטגוריה:2018 בארגנטינה
קטגוריה:2019 בארגנטינה
רעות ענבר

**רעות ענבר** (נולדה ב-14 ביולי 1989) היא פרשנית פוליטית עצמאית, פעילה חברתית ואשת תקשורת ישראלית.

## ביוגרפיה
ענבר נולדה ב-1989 וגדלה ברמת גן במשפחה של 4 ילדים. אימה היא דורית ענבר, מנכ"לית הקרן החדשה לקולנוע וטלוויזיה ובעברה יו"ר המועצה לשידורי כבלים ולוויין, מנכ"לית טלעד, והמשנה ליו"ר רשות השידור.

בגיל 12 עברה ללמוד בחטיבת ביניים בתל אביב, ובגיל 14 נסעה עם הוריה ואחיה לטיול של חצי שנה במזרח הרחוק וניו זילנד. שירתה בצבא כעורכת ומפיקה בגלי צה"ל, ובין היתר שימשה כמפיקה הראשית של התוכנית "קולה של אמא".

היא בעלת תואר ראשון במדעי הרוח מאוניברסיטת תל אביב, וכן למדה במשך שנתיים בבית הספר רימון, ובשנת 2013 השתתפה בתחרות הזמר של בית הספר "שירימון".

### קריירה מקצועית
ב-2012 החלה לכתוב טורי אופנה במוסף התרבות היומי "ז'ורנל" של מעריב, שנסגר לאחר תשעה חודשי פעילות בלבד, ובשנים 2017–2022 כתבה טורי דעה לידיעות אחרונות.

בשנת 2014, לאחר מבצע "צוק איתן", במהלכו השתתפה בהפגנות נגד כניסה קרקעית של צה"ל לרצועת עזה, חוותה התעוררות פוליטית, לדבריה, ולקראת הבחירות לכנסת ה-20 התקבלה לעבוד בקמפיין של מפלגת מרצ. לאחר הבחירות החלה לעבוד בלשכתה של יו"ר מרצ זהבה גלאון כדוברת.

בשנת 2021 עשתה הסבה מקצועית לתחום ההייטק ועבדה כמנהלת תוכן בחברות StuffThatWorks ו-Ritual.

ב-2023 הלחינה וכתבה את המיני-אלבום "Room to Grow" במסגרת ההרכב LEUS.

לאחר פרוץ מלחמת חרבות ברזל, הצטרפה לגוף התוכן "יאללה תקווה" שהקים רן הר נבו במטרה להעביר מסרים של שלום, תקווה, עשייה משותפת בכל חלקי החברה הישראלית. חלק ניכר מהתכנים מציגים תשובות לערוצי התוכן שמשדרים מסרים של הימין. היא החלה ליצור ולהפיץ סרטונים ופרשנויות פוליטיות ברשתות החברתיות, בנושאים כמו הקשר בין מלחמה ומגדר, פמיניזם, ופיתוח צריכת תקשורת ביקורתית.

ב-2025 הקימה עם יוני חיימוביץ' את האתר "יום יום ח"כ", אתר המאפשר שליחת הודעות כתובות מראש במגוון נושאים ישירות לווטסאפ האישי של חברי הכנסת.

בספטמבר 2025 נטען כי במהלך תוכניתו בערוץ 14 קרא ינון מגל לפגוע ברעות ענבר ובהר נבו. קריאתו כנגד רעות ענבר וכנגד הר נבו באה בעקבות סרטון שהוציאה יחד עם "יאללה תקווה" שבו דיברה בשבח ההפגנות והבעת הכעס והמיאוס כנגד נבחרי הקואליציה, חכי"ם ושרים, הממשיכים ליהנות מכיבודי השלטון תוך שהם שוכחים את שותפותם ל"הכישלון הישראלי הכי גדול אי פעם".

### חיים אישיים
ענבר מתגוררת ביפו. מאז 2013 היא חברה בוועדת הביקורת של ארגון נוער גאה.

## קישורים חיצוניים
* 
* 
* 
* 
* 
* 
* 
* 
* 
* 
* 

## הערות שוליים

קטגוריה:נשות תקשורת ישראליות
קטגוריה:עיתונאיות ישראליות
קטגוריה:פרשניות ישראליות
קטגוריה:חיילי גלי צה"ל
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:להט"ביות ישראליות
קטגוריה:עיתונאים ישראלים
קטגוריה:פרשנים ישראלים
קטגוריה:אנשי תקשורת ישראלים
קטגוריה:להט"בים ישראלים
קטגוריה:פעילים חברתיים ישראלים
קטגוריה:פעילות חברתיות ישראליות
קטגוריה:ישראליות שנולדו ב-1989
קטגוריה:ישראלים שנולדו ב-1989
נמל עין גב

שמאל|ממוזער|250px|מפת נמל עין גב
[שמאל|ממוזער|250px|[מגדלור של נמל עין גב]]
שמאל|ממוזער|250px|מעגן עין גב בתחילת שנות ה-50
**נמל עין גב** הוא מרינה ומעגן דיג השוכן בחוף המזרחי של הכנרת. הנמל הוכרז כמרינה בשנת 1982 ושייך לקיבוץ עין גב. בנמל קיימים שני מזחים לסירות שייט, והאזור הסמוך לרציף היבשתי משרת בעיקר סירות דיג.

נמל עין גב הוא אחד מקודקודי המשולש המרכיבים את השייט על הכנרת, בנוסף למעגן בכפר נחום ולמעגן בגינוסר. החברה הממשלתית לתיירות מתחזקת ומפתחת את הנמל עין גב ובסביבתו, בין הפעולות שבוצעו: התאמה למפלסי המים המשתנים והרחבתו בהתאם לכמויות התיירים הגדלה. בנוסף, בוצעו עבודות להעמקת המעגנה, הוקמו "טיילת על שובר הגלים", וטיילת נוספת לאורך חזית הימה שכוללת מספר בתי קפה ומסעדות.

## היסטוריה
עד ראשית שנות ה-50 לא היה כביש שמגיע לקיבוץ עין גב, לכן עוד ב-1938, עם הקמת הקיבוץ נבנה המזח הראשון על החוף, דרכו קיבל הקיבוץ הספקה והאורחים. באותה תקופה נבנה גם מזח שובר גלים הראשון.
עם הזמן התפתח בקיבוץ ענף הדייג וענף התיירות והנמל הפך למרכז הפעילות של הענפים האלה.

## טיילת על שובר הגלים על שם טדי קולק
הטיילת על שובר הגלים במעגן נקרא על שם טדי קולק שהיה בין מיסדי הקיבץ עין גב.

קובץ:Ein Gev port Tedi Kolek promenade 3.jpg
קובץ:EinGev 046a.jpg
קובץ:Mendel Nun cenotaph Tedi Kolek promenade.jpg


## ממשה (מספנה)
בנמל פועל ממשה ימי (מספנה) לתחזוקת כלי שיט. היא המספנה היחידה בכנרת ומספקת שירותים לכל האזור. בנמל נמצא מבנה ההיסטורי של המספנה שנבנה ב-1948.


קובץ:Heritage Sites sign Ein Gev Shipyard.jpg|לוח הסבר של המועצה לשימור אתרי מורשת


## חברת שייט כנרת
הנמל עין גב הוא נמל הבית של "חברת שייט כנרת" שנוסדה לפני כ-60 שנה. החברה מחזיקה צי של 5 ספינות בעיצוב ייחודי מצופה עץ, בסגנון ספינות העתיקות עם קיבולת של 55-146 נוסעים בכל ספינה. החברה מספקת שירותי שייט תיירותי עבור צליינים ותיירים ישראלים. בין הספינות של החברה:
* כורזין
* מגדלא
* גמלא - הובא ב-1981 לארץ מהולנד, ביחד עם ספינה-אחות "מגדלא" ושופצה ב-2023
* סוסיתא - נבנתה ב-2011 במפעל 'שלדות' ושופצה ב-2022. זה הספינה השלישית שנושאת את השם "סוסיתא", ספינת עץ הראשונה בשם הזה הושקה בקיבוץ בשנת 1947, ספינת סוסיתא השנייה (ספינת ברזל) הושקה בשנות ה-50 ושימשה את שיט כנרת כשלושה עשורים. בגלגוליה השונים השיטה גם את ראש הממשלה דוד בן-גוריון ונשיאי המדינה שמעון פרס וזלמן שזר. ספינת "סוסיתא" הראשונה שימשה גם להובלת דואר, השתתפה בקרב נגד הסורים בחילוץ ספינת המשמר בכנרת.


קובץ:Ein Gev Port 11.jpg|ספינות כורזין, גמלא וסוסיתא עוגנות בנמל
קובץ:Ein Gev Port 9.jpg|ספינת מגדלא עוגנת בנמל


## פעילות תיירותית וימית
המעגן מציע מגוון פעילויות תיירות וספורט ימי כמו סירות מהירות "טורנדו", שייט דייג ושייט תצפית.

### גלריה

קובץ:Ein Gev Port 12.jpg|מזח חדש, כפתרון לנסיגת המים
קובץ:EinGev055a.jpg|ספינת פיקוח של איגוד הערים כנרת עוגנת בנמל
קובץ:EinGev047a.jpg|מבת על הנמל מצפון
קובץ:Ein Gev port promenade 2.jpg|טיילת לאורך חזית המים
קובץ:Ein Gev port promenade 3.jpg|טיילת בנמל
קובץ:Ein Gev port promenade 5.jpg|טיילת בנמל
קובץ:Ein Gev Port Shipyard.jpg|מתקן לפריקת תוצרת דייג


## קישורים חיצוניים

* 
* בלי רעש ובלי זיהום: ספינת החשמל הראשונה בישראל תחל לשוט בכנרת, אתר פספורטניוז, 25 במאי 2025

## הערות שוליים

עין גב
קטגוריה:עין גב
קטגוריה:הכנרת
אורנה ורכובסקי

**אורנה ורכובסקי** (נולדה ב-26 בדצמבר 1970) היא עורכת דין וסופרת ישראלית.

## ראשית חייה
נולדה וגדלה בתל אביב. לזיוה, מורה, וחן ברסקי, מהנדס ולאחר מכן שותף במסעדה. אחיותיה הן ד"ר צאלה ורבין, פסיכיאטרית, ואילת משיח, בעלת תואר שני במתמטיקה והנדסת מחשבים.

סיימה תיכון תיכון עירוני א' לאמנויות תל אביב. כנערה הייתה פעילה בצופים, בשבט דיזנגוף שליד גימנסיה הרצליה. בצה"ל שירתה בחיל ההנדסה הקרבית כמדריכה ביחידה לסילוק פצצות (יהל"ם).

בשנת 1993 החלה ללמוד משפטים באוניברסיטה העברית בירושלים, וסיימה את התואר בהצטיינות ב-1997.

## קריירה
ורכובסקי התמחתה במשרד דנקנר-לוסקי ושות׳, ולאחר סיום ההתמחות המשיכה לעבוד במשרד כעורכת דין החל מ-1998. בשנת 2006 התמזג המשרד עם משרד גולדפרב גרוס זליגמן, ובשנת 2010 הצטרפה כשותפה במשרד.

מאז שנת 2015 היא עומדת (במשותף) בראש תחום התכנון והבניה במשרד גולדפרב. מתמחה בליווי מיזמי בניה בתחום המגורים, המסחר והתעשייה.

### קריירה ספרותית
ב-2012 הוציאה ספר ילדים בשם "הטריק הסודי של אבא" בהוצאת רימונים. הספר מספר על טריק סודי ומיוחד שיש לאבא, שמצליח להפוך יום עצוב ומדכדך לחגיגה צבעונית ושמחה.

ב-2021 יצא ספרה "כל העומֶרים שהיו לה" בהוצאת כנרת, זמורה, דביר. הספר עוסק בשבעת ימי האבל של רותה וחיים, זוג הורים קשישים המתגוררים בקיבוץ בנגב המערבי, לאחר שבנם עומר, בן 45, שם קץ לחייו בקפיצה מבניין בעקבות שנים של מאבק במחלת נפש. במהלך ימי השבעה ההורים השכולים נחשפים לסיפורים חדשים מחייו של עומר, מעלעלים באלבומים, פותחים מכתבים, מחטטים במגירות וקוראים שירים גנוזים כך הם מגלים צדדים שלא הכירו בו. תוך כדי כך הם מתמודדים עם רגשות אשם ומנסים לבחון בדיעבד את מערכת יחסיהם עמו ומנסים להבין איך הפך הילד המתוק שלהם לאדם שלא יכול לשאת את החיים. הספר נכתב בעקבות התאבדות של בחור שהכירה ורכובסקי בצבא. על מותו נודע לה לאחר נתק של 25 שנה. היא גילתה כי הוא חלה בסכיזופרניה, אושפז, ובין האשפוזים חי חיי סבל בבית הוריו בקיבוץ. השיחה עם בני משפחתו בשבעה נתנה לוורכובסקי השראה לכתיבת הספר. שם הספר "כל העומרים" מתייחס לכל כל צדדיו של עומר: החולה והבריא, המבטיח והמאכזב. על ספרה זה זכתה בפרס שר התרבות בתחום היצירה הספרותית העברית להוצאת ספר ביכורים.

## חיים אישיים
נשואה לדניאל ורכובסקי ואם לשלושה. גרה בשדה ורבורג.

## ספריה
* אורנה ורכובסקי, **הטריק הסודי של אבא**, איורים: אלית אבני-שרון, הוצאת רימונים, 2012
* אורנה ורכובסקי, **כל העומֶרים שהיו לה**, כנרת, זמורה, דביר, 2021

## קישורים חיצוניים

* 
* 
* 

### על יצירתה
* 
* 
* 

## פרסים והוקרה
* 2003 – ציון לשבח בתחרות הסיפור הקצר של לשכת עורכי הדין בישראל.
* 2023 – פרס שר התרבות בתחום היצירה הספרותית העברית להוצאת ספר ביכורים.
* 2025 - הופיעה במדריך המשפטי הבינלאומי The Legal 500.

## הערות שוליים

קטגוריה:עורכות דין ישראליות
קטגוריה:סופרות ישראליות
קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:בוגרות תנועת הצופים בישראל
קטגוריה:בוגרי תנועת הצופים בישראל
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:שדה ורבורג: אישים
קטגוריה:ישראליות שנולדו ב-1970
קטגוריה:ישראלים שנולדו ב-1970
Budapest

"**Budapest**" (בעברית: "**[[בודפשט]]**") הוא סינגל של ג'ורג' עזרא, שיצא ב-13 בדצמבר 2013 בהוצאת חבברות התקליטים סוני מיוזיק וקולומביה רקורדס. השיר מופיע כסינגל השני באלבום האולפן הראשון של ג'ורג' עזרא, *[[Wanted on Voyage]]* . השיר נכתב על ידי ג'ורג' עזרא וג'ואל פוט, והופק על ידי קאם בלאקווד.

נכון לאוגוסט 2025, השיר הושמע למעלה מ-1.4 מיליארד פעמים בספוטיפיי, ולמעלה מ-266 מיליון פעמים ביוטיוב.

## מיקומי שיא

## נתוני מכירות

## קישורים חיצוניים

## ביאורים

## הערות שוליים

קטגוריה:שירים באנגלית
בודפשט
קטגוריה:שירי פולק רוק
קטגוריה:סינגלים בהוצאת סוני מיוזיק
קטגוריה:סינגלים בהוצאת קולומביה רקורדס
לואיז ז'וניור (2001)

**לואיז לוסיו רייס ז'וניור** (בפורטוגזית: **Luiz Lúcio Reis Júnior**; נולד ב-14 בינואר 2001 בפיקוס שבברזיל) הוא כדורגלן ברזילאי המשחק בעמדת השוער בקבוצת ויאריאל מלה ליגה.

## קריירת מועדונים
ז'וניור גדל במחלקת הנוער של מיראסול, ובשנת 2019 הצטרף למחלקת הנוער של פמליקאו. בשנת 2020 החל לשחק בקבוצה הבוגרת של המועדון במסגרת ליגת העל הפורטוגלית. ב-7 בנובמבר 2023 חתם על חוזה חדש לחמש שנים במועדון. בסך הכל ערך 121 הופעות ליגה במדי המועדון.

ב-20 באוגוסט 2024 חתם על חוזה לשש שנים בוויאריאל מלה ליגה. ב-29 באוקטובר ערך את הופעת הבכורה שלו במועדון, בניצחון 1–6 על פובלנסה במסגרת הסיבוב הראשון של גביע המלך הספרדי לעונת 2024/2025. ב-8 בדצמבר ערך את הופעת הבכורה שלו בליגה, בהפסד 0–2 לאתלטיק בילבאו במסגרת המחזור ה-16 לעונת 2024/2025. בסך הכל ערך 17 הופעות ליגה בעונה זו.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:שוערי כדורגל ברזילאים
קטגוריה:כדורגלני פמליקאו
קטגוריה:כדורגלני ויאריאל
קטגוריה:ברזילאים שנולדו ב-2001
רפא מרין

**רפאל מרין סאמורה** (בספרדית: **Rafael Marín Zamora**; נולד ב-19 במאי 2002 בקרמונה שבספרד) הוא כדורגלן ספרדי המשחק בעמדת הבלם בקבוצת ויאריאל מלה ליגה, בהשאלה מנאפולי.

## קריירת מועדונים
מרין גדל במחלקות הנוער של אלקולאה, סנטרו היסטוריקו, סביליה וריאל מדריד. בשנת 2021 החל לשחק בריאל מדריד קסטיליה, קבוצת המילואים של ריאל מדריד. ב-28 ביולי 2023 הושאל לדפורטיבו אלאבס מלה ליגה למשך עונת 2023/2024. ב-14 באוגוסט ערך את הופעת הבכורה שלו במועדון, בהפסד 0–1 לקדיס במסגרת המחזור הראשון בליגה. בסך הכל ערך 33 הופעות ליגה במהלך תקופת ההשאלה.

ב-10 ביולי 2024 חתם על חוזה לחמש שנים בנאפולי מהסרייה א'. ב-26 בספטמבר ערך את הופעת הבכורה שלו במועדון, בניצחון 0–5 על פלרמו במסגרת הסיבוב השני של קופה איטליה לעונת . ב-15 בפברואר 2025 ערך את הופעת הבכורה שלו בליגה, בתיקו 2-2 נגד לאציו במסגרת המחזור ה-25 לעונת 2024/2025. הוא ערך ארבע הופעות ליגה בעונה זו.

ב-3 ביולי 2025 הושאל לוויאריאל מלה ליגה למשך עונת 2025/2026. ב-15 באוגוסט ערך את הופעת הבכורה שלו במועדון, בניצחון 0–2 על ריאל אוביידו במסגרת המחזור הראשון בליגה.
## קריירה בין-לאומית
מרין נכלל בסגל נבחרת ספרד עד גיל 21 לטורניר אליפות אירופה עד גיל 21 בשנת 2025, וערך הופעה אחת בטורניר, בתיקו 1-1 נגד נבחרת איטליה עד גיל 21 במסגרת שלב הבתים.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:כדורגלני ריאל מדריד קסטיליה
קטגוריה:כדורגלני ריאל מדריד
קטגוריה:כדורגלני דפורטיבו אלאבס
קטגוריה:כדורגלני נאפולי
קטגוריה:כדורגלני ויאריאל
קטגוריה:ספרדים שנולדו ב-2002
Promiscuous

"**Promiscuous**" הוא סינגל של נלי פורטדו בשיתוף פעולה עם טימבלנד, שיצא ב-25 באפריל 2006, בהוצאת חברות התקליטים גפן רקורדס ומוזלי מיוזיק גרופ. השיר מופיע כסינגל שני באלבום האולפן השלישי של פורטדו, *[[Loose]]*. השיר נכתב על ידי טימבלנד, דנג'ה, נלי פורטדו ו-Attitude, והופק על ידי טימבלנד ודנג'ה.

נכון לאוגוסט 2025, השיר הושמע למעלה מ-703 מיליון פעמים ביוטיוב, ולמעלה מ-1.6 מיליארד פעמים בספוטיפיי.

## מיקומי שיא

## נתוני מכירות

## קישורים חיצוניים

## ביאורים

## הערות שוליים

קטגוריה:שירי נלי פורטדו
קטגוריה:שירי טימבלנד
קטגוריה:שירים באנגלית
קטגוריה:שירים שנכתבו על ידי טימבלנד
קטגוריה:וידאו קליפים שבוימו על ידי דיירקטור X
קטגוריה:שירים על מין מזדמן
קטגוריה:שירי דאנס-פופ
קטגוריה:סינגלים שהגיעו למקום הראשון בטורקיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים הקנדי
קטגוריה:סינגלים בהוצאת גפן רקורדס
חרם (הגדרה)

**חרם** (באנגלית: **ban** או **boycott**) הוא מעשה של הימנעות מכוונת מקשרים מסחריים או חברתיים או אחרים עם אדם, ארגון או מדינה. במטרה להפעיל לחץ על הגורם שנגדו הוא מופנה, כדי לשנות את מדיניותו או את התנהגותו. החרם הוא כלי של התנגדות לא אלימה, שנועד להשיג שינוי באמצעות כוחם של צרכנים, עובדים או קבוצות חברתיות אחרות.

## מקור המונח
המונח בויקוט (Boycott) נטבע לראשונה בשנת 1880, על שם קפטן צ'ארלס בויקוט, סוכן קרקעות אירי, שנודה על ידי הקהילה המקומית בגלל יחסו הקשה לשוכרים האירים. כתוצאה מכך, הוא מצא את עצמו מבודד לחלוטין – איש לא דיבר איתו, לא עבד עבורו ולא סחר איתו. המקרה הפך לסמל התנגדות אזרחית והעניק לשיטה את שמה.

### ביהדות
ביהדות המוקדמת היה נהוג עונש חרם כנידוי הלכתי או כרת, בימי הביניים נוסף חרם דרבנו גרשום.

## בחוק הישראלי
לפי סעיף 161 ל"חוק העונשין, תשל"ז-1977":

## סוגי חרמות
* חרם חברתי – קבוצה של אנשים המנדים אדם מסוים מחוץ לחברה ונמנעים מכל קשר עמו, לפעמים תוך הימנעות ממתן שירותים מסחריים או קהילתיים עבורו.
* חרם כלכלי – הימנעות מרכישת מוצרים וקיום קשרי מסחר עם הגוף שנגדו מופנה החרם:
** אמברגו – חרם כלכלי בין מדינות.
** חרם צרכנים – חרם כלכלי על גוף או מדינה המבוצע על ידי גופים עצמאיים.
*** חרם שכירות – קבוצה של שוכרי דירות מחליטה לסרב לשלם את שכר הדירה.
* חרם אקדמי – הימנעות משיתוף פעולה בין מוסדות אקדמיים
* חרם מדיני – הימנעות מיחסים עם מדינה מסוימות
* חרם (נידוי הלכתי) – מושג הלכתי העוסק באכיפה של תקנת חכמים או תקנת הקהל
** חרם דרבנו גרשום – שם כולל למספר תקנות שתיקן רבנו גרשום בקהילות אשכנז וצרפת
* חרם היישוב – זכותו של בן קהילה יהודית למנוע התיישבותו של מהגר בקהילה
* חרם על ישראל – הפעלת סנקציות על מדינת ישראל, או על אזרחים ומוצרים ישראלים.
** חרם על ההתנחלויות – הפעלת סנקציות על התנחלויות, על תושביהן או על מוצרים מהן.
** חוק למניעת פגיעה במדינת ישראל באמצעות חרם – חוק משנת 2011, שמטיל סנקציות על מי שקרא להחרים את ישראל או קבוצות מתוכה על יסוד מיקום גאוגרפי.
;אחר
* חַרַם (אסלאם) – מקום קדוש באסלאם
* חרם (מתנות כהונה) – אחת מעשרים וארבע מתנות כהונה הניתנת לכהנים
* רשת דיג – חֵרֶם בלשון במקרא.
* חוק רכישת מקרקעים (אישור פעולות ופיצויים) (חר"מ) – חוק הפקעה שהופעל בישראל בשנת 1953

## ראו גם

*  (פירושונים)
*  (פירושונים)
* הדרה חברתית
* ביוש

## הערות שוליים

קטגוריה:פשעים
קטגוריה:חרמות
פבלו קוניאט

**פבלו קוניאט קמפוס** (בספרדית: **Pablo Cuñat Campos**; נולד ב-28 באפריל 2002 בוולנסיה שבספרד) הוא כדורגלן ספרדי המשחק בעמדת השוער בקבוצת לבאנטה מהלה ליגה.

## קריירת מועדונים
קוניאט גדל במחלקות הנוער של לבאנטה וברצלונה. בשנת 2020 חזר ללבאנטה, והחל לשחק בקבוצת המילואים של המועדון. ב-3 בדצמבר 2021 חידש את חוזהו במועדון עד לשנת 2024. ב-7 באוגוסט 2023 הושאל לאמורבייטה מהליגה הספרדית השנייה, וערך 36 הופעות ליגה במהלך תקופת ההשאלה. בתום עונת  נשר המועדון לפרימרה דיוויסיון RFEF, וב-9 ביולי 2024 הושאל לקרטחנה מהליגה הספרדית השנייה, במדיה ערך 35 הופעות ליגה.

## קריירה בין-לאומית
קוניאט נכלל בסגל נבחרת ספרד עד גיל 21 לטורניר אליפות אירופה עד גיל 21 בשנת 2025, וערך הופעה אחת בטורניר, בתיקו 1-1 נגד נבחרת איטליה עד גיל 21 במסגרת שלב הבתים.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:שוערי כדורגל ספרדים
קטגוריה:כדורגלני לבאנטה
קטגוריה:כדורגלני קרטחנה
קטגוריה:ספרדים שנולדו ב-2002
Team Water

**Team Water** הוא מיזם התרמה עולמי, שהושק באוגוסט 2025 על ידי היוטיוברים האמריקאים המפורסמים "MrBeast" (ג'ימי דונלדסון) ומארק רובר. הקמפיין הצליח לגייס 40 מיליון דולר כדי לממן אספקת מי שתייה נקיים למיליוני אנשים ברחבי העולם. כל התרומות מועברות ישירות לארגון "WaterAid". המיזם מהווה המשך לקמפיינים קודמים של השניים: **[[Team Trees]]** ו-**[[Team Seas]]**, שגייסו יחד למעלה מ-50 מיליון דולר לנטיעת עצים וניקוי פסולת ימית. 

לקראת השקת Team Water, נרשם הסימן המסחרי "#TeamWater", ותוכננה פעילות תקשורתית וקהילתית מסודרת. הוא לווה בפעילות תקשורתית נרחבת שכללה אלפי יוצרי תוכן ומשפיענים שפרסמו סרטונים במדיה החברתית. לפי עקרונות המיזם, כל דולר שנתרם יכול לספק לאדם אחד מים נקיים למשך שנה שלמה. תרומות בולטות כללו 2.25 מיליון דולר מאיש העסקים קנת' גריפין ומיליון דולר ממשפיענית הרשת סופי ריין.

## קישורים חיצוניים

* 
* דף TeamWater באתר WaterAid

## הערות שוליים

קטגוריה:אקטיביזם מקוון
קטגוריה:שימור מים
קטגוריה:MrBeast: גיוסי כספים
פבלו מרין

**פבלו מרין טחדה** (בספרדית: **Pablo Marín Tejada**; נולד ב-3 ביולי 2003 בלוגרוניו שבספרד) הוא כדורגלן ספרדי המשחק בעמדת הקשר ההתקפי בקבוצת ריאל סוסיאדד מלה ליגה.

## חיים אישיים
מרין הוא בנו של כדורגלן העבר פרננדו מרין .

## קריירת מועדונים
מרין הצטרף למחלקת הנוער של ריאל סוסיאדד בשנת 2016, לאחר ששיחק במחלקות הנוער של אקדמיה טיקי-טאקה ו-EDF לוגרוניו. בשנת 2020 החל לשחק בקבוצות המילואים של המועדון. ב-22 באוקטובר 2022 ערך את הופעת הבכורה שלו בקבוצה הראשונה של המועדון, בהפסד 0–1 לריאל ואיאדוליד במסגרת המחזור ה-11 בלה ליגה לעונת 2022/2023.

## קריירה בין-לאומית
מרין נכלל בסגל נבחרת ספרד עד גיל 21 לטורניר אליפות אירופה עד גיל 21 בשנת 2025, וערך הופעה אחת בטורניר, בתיקו 1-1 נגד נבחרת איטליה עד גיל 21 במסגרת שלב הבתים.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני ריאל סוסיאדד
קטגוריה:ספרדים שנולדו ב-2003
סי. ג'יי. איגן-ריילי

**קונרד ג'יידן איגן-ריילי** (באנגלית: **Conrad Jaden Egan-Riley**; נולד ב-2 בינואר 2003 במנ'צסטר שבאנגליה) הוא כדורגלן אנגלי המשחק בעמדת הבלם בקבוצת אולימפיק מרסיי מליגת העל הצרפתית.

## קריירת מועדונים
איגן-ריילי גדל במחלקת הנוער של מנצ'סטר סיטי. ב-21 בספטמבר 2021 ערך את הופעת הבכורה שלו בקבוצה הבוגרת של המועדון, בניצחון 1–6 על וויקומב וונדררס במסגרת גביע הפוטבול ליג לעונת . ב-9 במרץ 2022 ערך את הופעת הבכורה שלו בליגת האלופות, בתיקו 0-0 נגד ספורטינג ליסבון במסגרת שלב שמינית הגמר לעונת 2021/2022. ב-8 במאי ערך את הופעת הבכורה שלו בפרמייר ליג, הופעת הליגה היחידה שלו במדי מנצ'סטר סיטי, בניצחון 0–5 על ניוקאסל יונייטד במסגרת המחזור ה-36 לעונת 2021/2022.

ב-1 ביולי 2022 חתם בברנלי מהפוטבול ליג צ'מפיונשיפ. ב-23 באוגוסט ערך את הופעת הבכורה שלו במועדון, בניצחון 0–1 על שרוסברי טאון במסגרת הסיבוב השני של גביע הפוטבול ליג לעונת . ב-27 באוגוסט ערך את הופעת הבכורה שלו בליגה, בניצחון 1–5 על ויגאן את'לטיק במסגרת המחזור השישי לעונת 2022/2023.

ב-30 בינואר 2023, לאחר שלוש הופעות ליגה במדי ברנלי, הושאל להיברניאן מליגת העל הסקוטית עד לתום העונה. ב-31 בינואר ערך את הופעת הבכורה שלו במועדון, בתיקו 1-1 נגד רוס קאונטי במסגרת המחזור ה-24 בליגה. בסך הכל ערך 14 הופעות ליגה במדי המועדון במהלך תקופת ההשאלה.

ב-1 בפברואר 2024 הושאל לפ.ס.וו. איינדהובן מליגת העל ההולנדית, ושיחק בקבוצת המילואים של המועדון, במדיה ערך 13 הופעות ליגה.

ב-21 במאי הודיעה ברנלי שאיגן-ריילי יחזור למועדון במהלך תקופת ההשאלה. בעונת 2024/2025 ערך 41 הופעות ליגה במדי המועדון, בהן הבקיע שער אחד. הוא נכלל בקבוצת העונה של הליגה. ב-20 במאי 2025 הודיעה ברנלי כי תדון עם איגן-ריילי על חוזה חדש, אולם ב-11 ביוני הודיעה כי השחקן סירב לחוזה על-מנת לבדוק אפשרויות נוספות.

ב-14 ביוני 2025 חתם באולימפיק מרסיי מליגת העל הצרפתית. ב-15 באוגוסט ערך את הופעת הבכורה שלו במועדון, בהפסד 0–1 לסטאד רן במסגרת המחזור הראשון בליגה לעונת 2025/2026.

## קריירה בין-לאומית
איגן-ריילי נכלל בסגל נבחרת אנגליה עד גיל 21 לטורניר אליפות אירופה עד גיל 21 בשנת 2025, וערך הופעה אחת בטורניר, בניצחון על נבחרת גרמניה עד גיל 21 בגמר.

## תארים
;נבחרת אנגליה עד גיל 21
* אליפות אירופה עד גיל 21 (1): 2025

## קישורים חיצוניים

## הערות שוליים

קטגוריה:כדורגלנים אנגלים
קטגוריה:בלמי כדורגל אנגלים
קטגוריה:מנצ'סטר: כדורגלנים
קטגוריה:כדורגלני מנצ'סטר סיטי
קטגוריה:כדורגלני ברנלי
קטגוריה:כדורגלני היברניאן
קטגוריה:כדורגלני אולימפיק מרסיי
קטגוריה:אנגלים שנולדו ב-2003
Bypass Paywalls Clean

**Bypass Paywalls Clean** (בראשי תיבות: **BPC**) הוא תוסף דפדפן חופשי בקוד פתוח שעוקף חומת תשלום. התוסף פותח על ידי magnolia1234, והוא משתמש בטכניקות כמו מחיקת Cookie והצגת תוכן מארכיוני אינטרנט. התוסף תומך במוזילה פיירפוקס וגוגל כרום. דפדפנים אחרים כגון ספארי ו-Brave נתמכים עם חוסמי מודעות של צד שלישי כל עוד רשימת המסננים של BPC וסקריפט המשתמש מיובאים.

בשל סכסוך עם גוגל, Bypass Paywalls Clean אינו מפורסם בחנות Chrome Web Store. התוסף פורסם באתר Add-ons for Firefox עד שהתקבלה הודעת הסרה על פי חוק DMCA נגד תוסף הפיירפוקס בפברואר 2023.

התוסף הופץ במקור ב-GitLab לפני שהוסר באפריל 2024, כאשר הוגשה הודעת הסרה על פי חוק זכויות היוצרים של המילניום הדיגיטלי (DMCA) נגד מאגר קוד המקור שלו. לאחר מכן, magnolia1234 העביר את Bypass Paywalls Clean ל-GitHub, שם הוא הושפע מהודעת DMCA נוספת שהוגשה על ידי News Media Alliance, מה שהוביל ל-GitHub להגביל את הורדות התוכנה ו-3,879 הפורקס שלה באוגוסט 2024.

## קישורים חיצוניים
* 
* Bypass Paywalls Clean ב-GitFlic

## הערות שוליים

קטגוריה:תוכנה חופשית
קטגוריה:תוכנה חוצת פלטפורמות
קטגוריה:תוכנה חינמית
מוחמד פוסייני

**מוחמד גדאפי פוסייני** (באנגלית: **Mohammed Gadafi Fuseini**; נולד ב-16 במאי 2002 באקרה שבגאנה) הוא כדורגלן גנאי המשחק בעמדת החלוץ בקבוצת רויאל אוניון סן-ז'ילואז מליגת העל הבלגית ובנבחרת גאנה.

## קריירת מועדונים
פוסייני גדל באקדמיית רייט טו דרים בגאנה. בחודש פברואר 2022 הצטרף לשטורם גראץ מהבונדסליגה האוסטרית והחל לשחק בקבוצת המילואים של המועדון. לקראת עונת  הצטרף לקבוצה הראשונה של המועדון, במדיה ערך 18 הופעות ליגה והבקיע שלושה שערים, וכן זכה באליפות אוסטריה ופעמיים בגביע האוסטרי. ב-28 בינואר 2024 הושאל לראנס מליגת העל הדנית, במדיה ערך 16 הופעות ליגה והבקיע תשעה שערים.

ב-2 ביולי 2024 חתם על חוזה לשלוש שנים ברויאל אוניון סן-ז'ילואז מליגת העל הבלגית.

## קריירה בין-לאומית
ב-28 במאי 2025 ערך פוסייני את הופעת הבכורה שלו בנבחרת גאנה, בהפסד 1–2 לנבחרת ניגריה במשחק ידידות. ב-31 במאי הבקיע את שער הבכורה שלו בנבחרת, בניצחון 0–4 על נבחרת טרינידד וטובגו במשחק ידידות.

## תארים
;שטורם גראץ
* אליפות אוסטריה (1): 2023/2024
* הגביע האוסטרי (2): 2022/2023, 2023/2024

;רויאל אוניון סן-ז'ילואז
* אליפות בלגיה (1): 2024/2025

## קישורים חיצוניים

## הערות שוליים

קטגוריה:כדורגלנים גנאים
קטגוריה:חלוצי כדורגל גנאים
קטגוריה:כדורגלני שטורם גראץ
קטגוריה:כדורגלני ראנס
קטגוריה:כדורגלני רויאל אוניון סן-ז'ילואז
קטגוריה:כדורגלני נבחרת גאנה
קטגוריה:גנאים שנולדו ב-2002
ריימאנה דאו

**ריימאנה דאו** (בצרפתית: **Raimane Daou**; נולד ב-20 בנובמבר 2004 בדזאודזי שבמיוט, צרפת) הוא כדורגלן קומורי-צרפתי המשחק בעמדת הקשר האחורי בקבוצת אולימפיק מרסיי מליגת העל הצרפתית ובנבחרת קומורו.

## קריירת מועדונים
דאו גדל במחלקות הנוער של FC ספטם, מריניאן ז'יניאק ו-SC אייר בל, ובשנת 2021 עבר לאולימפיק מרסיי והחל לשחק בקבוצת המילואים של המועדון. ב-18 באפריל 2024 ערך את הופעת הבכורה שלו בקבוצה הראשונה של המועדון, בניצחון על בנפיקה ליסבון במסגרת שלב רבע הגמר של הליגה האירופית לעונת 2023/2024. ב-21 באפריל ערך את הופעת הבכורה שלו בליגת העל הצרפתית, בתיקו 2-2 נגד טולוז במסגרת המחזור ה-30 לעונת 2023/2024.

## קריירה בין-לאומית
ב-17 באוקטובר 2023 ערך דאו את הופעת הבכורה שלו בנבחרת קומורו, בניצחון 1–2 על נבחרת כף ורדה במשחק ידידות.

## קישורים חיצוניים

## הערות שוליים

קטגוריה:כדורגלנים קומורים
קטגוריה:קשרי כדורגל קומורים
קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני אולימפיק מרסיי
קטגוריה:כדורגלני נבחרת קומורו
קטגוריה:קומורים שנולדו ב-2004
קטגוריה:צרפתים שנולדו ב-2004
4 חתונות (תוכנית טלוויזיה בריטית)

**4 חתונות** (באנגלית: **Four Weddings**) היא תוכנית מציאות בריטית במסגרתה ארבעה משתתפים מתחרים על תואר החתונה הטובה ביותר. התוכנית שודרה במשך 4 עונות החל מ-6 ביולי 2009 עד 19 בספטמבר 2013 בערוץ Sky Living.

## פורמט
בתוכנית מתחרות ארבעה משתתפים (כלות או חתנים) על תואר החתונה הטובה ביותר. בכל חתונה, שלושת המשתתפים האחרים לוקחים חלק כאורחים בחתונה של המשתתף הרביעי, תוך כדי שהם בוחנים היבטים שונים של האירוע. בסיום כל חתונה, כל אחת מהמשתתפים נותנים ציונים מ-1 עד 10 על הלבוש, המקום, האוכל והחוויה הכללית.

בסיום ארבע החתונות, המשתתפים מגלים איזו חתונה קיבלה את הציון המצטבר הגבוה ביותר, כאשר הזוג המנצח זוכה בחופשה זוגית בחו"ל.

## סקירת התוכנית

## פרקים

### עונה 1 (2009)

### עונה 2 (2010)

### עונה 3 (2010–2011)

### עונה 4 (2013)

## גרסאות בינלאומיות

## קישורים חיצוניים

## הערות שוליים
קטגוריה:תוכניות מציאות בריטיות
קטגוריה:סדרות טלוויזיה בריטיות שעלו לשידור בשנות ה-2000
מלאמין אפקלה

**מלאמין אפקלה** (בצרפתית: **Malamine Efekele**; נולד ב-19 ביולי 2004 בליברי-גרגאן שבצרפת) הוא כדורגלן צרפתי המשחק בעמדת קשר הכנף בקבוצת מונקו מליגת העל הצרפתית.

## קריירת מועדונים
אפקלה גדל במחלקות הנוער של AS בונדי ומונקו. בקיץ 2022 חתם על חוזה מקצועני ראשון במונקו. ב-24 בינואר 2024 הושאל למשך עונה וחצי לסרקל ברוז' מליגת העל הבלגית. הוא ערך 25 הופעות ליגה במהלך תקופת ההשאלה, בהן הבקיע שער אחד.

## קריירה בין-לאומית
אפקלה נכלל בסגל נבחרת צרפת עד גיל 20 לטורניר גביע העולם עד גיל 20 לשנת 2023, וערך שתי הופעות בטורניר.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני מונקו
קטגוריה:כדורגלני סרקל ברוז'
קטגוריה:צרפתים שנולדו ב-2004
המרכז הלאומי למודיעין חלל

**המרכז הלאומי למודיעין חלל** (באנגלית: **National Space Intelligence Center**, בקיצור **NSIC**) שנודע בעבר בשם "דלתא חלל 18" או "DEL 18", הוא סוכנות המודיעין של חיל החלל של ארצות הברית. מטה המרכז ממוקם בבסיס חיל האוויר רייט-פטרסון, אוהיו, והוא הופעל ב-24 ביוני 2022.

NSIC היא סוכנות שמפעילה משימות בשטח, האחראית על ביצוע משימות חלל לאומיות וצבאיות וכן על הערכת היכולות, הביצועים, המגבלות והחולשות של מערכות ושירותי חלל ומערכות נגד חלל. היא מהווה את המקבילה של כוח החלל למרכז המודיעין הקרקעי הלאומי של הצבא, למשרד המודיעין הימי של חיל הים ולמרכז המודיעין האווירי והחללי הלאומי של חיל האוויר (NASIC).

## היסטוריה
[ממוזער|[סגן גנרל וייטינג (משמאל) וקולונל רנדל (מימין) עומדים דום במהלך הפעלת חלל דלתא 18, 24 ביוני 2022]]
הקמת NSIC נעשתה על ידי ראש מחלקת פעולות החלל, ג'ון וו. ריימונד. היא הוקמה על ידי העברת טייסת ניתוח החלל וטייסת ניתוח הטילים של NASIC מקבוצת ניתוח החלל והטילים לכוח החלל. גנרל מייג'ור של חיל האוויר, ליאה לאודרבק, מנהלת המודיעין של כוח החלל – שאליה ידווח המרכז בסופו של דבר – הובילה את מאמצי התכנון. נדרש אישור מהקונגרס כדי ליצור סוכנות הפעלה בשטח שתדווח ישירות ל-S2.

בהמתנה למימון להקמת ה-NSIC, הקים כוח החלל את **פעילות המודיעין של כוח החלל** (**SFIA**) ב-24 בספטמבר 2021 כיחידה זמנית. SFIA שירתה תחת NASIC עד להקמת NSIC. ב-24 ביוני 2022, NSIC הופעלה בשם דלתא חלל 18.

ב־28 ביוני 2024, דלתא 18 (DEL 18) ו־NSIC הועברו מ־SpOC וסווגו מחדש כסוכנות הפעלה בשטח תחת סגן ראש מחלקת פעולות החלל למודיעין. כחלק מהשדרוג לסוכנות הפעלה בשטח, היא סווגה מחדש כ‘המרכז הלאומי להגנת החלל’ ואיבדה את השם ‘דלתא החלל 18’..

## סמליות
ממוזער|סמל המרכז הלאומי למודיעין אווירי והחלל, קודמו הישיר של NSIC בחיל האוויר האמריקאי.
עיצוב סמל המרכז הלאומי למודיעין חלל משלב אלמנטים מקהילות המודיעין והחלל, את מורשת המרכז הלאומי למודיעין אווירי וחללי, ומביט לעתיד. הוא מורכב מהאלמנטים הבאים:
* פלטינה הוא הצבע המובהק של פיקוד פעולות החלל והוא מייצג את עוצמתם של שומרי המדים והאזרחיים שלה, את נדירות ייעודה ואת אצילות משימתה.
* הספינקס הוא סמל מצרי עתיק לחוכמה, ידע והאתגרים שהמרכז הלאומי למודיעין חלל יפתור. הוא מוזכר מתוך גאווה בארגון ששורשיו נעוצים בימי המודיעין הראשונים. הוא נמצא בכל מקום על פני העולם – בדיוק כמו מרחב החלל, מביט מעלה, מושך מבטים מהעבר אל העתיד ואל שחור החלל.
* שמונה נקודות כוכב הצפון מסמלות נקודות במצפן ומציגות כיצד אנשי מודיעין ינתחו וייגשו אליהם כדי להנחות רכש, קובעי מדיניות ולוחמים.

תחת ייעודה הקודם כ-Space Delta 18, DEL 18 קיבלה את המספר 18 לכבוד הפיכתה של כוח החלל לחבר ה-18 בקהילת המודיעין של ארצות הברית ב-15 בינואר 2021.

## מבנה
NSIC מורכב משתי טייסות שהועברו מקבוצת ניתוח החלל והטילים של NASIC.
* 32x32 פיקסלים טייסת ניתוח החלל הראשונה, בסיס חיל האוויר רייט-פטרסון, אוהיו.
* 33x33 פיקסלים טייסת ניתוח החלל השנייה, בסיס חיל האוויר רייט-פטרסון, אוהיו.

## קישורים חיצוניים

## הערות שוליים

 
קטגוריה:קהילת המודיעין האמריקאית
ישראל במשחקי העולם

ישראל משתתפת באופן סדיר ב**[[משחקי העולם]]** החל משנת 2001 במשחקי העולם אקיטה 2001. המשלחת הישראלית זכתה ב-36 מדליות.

המדליה הראשונה, הייתה מדליית ארד שבה זכו גלי שריקי ומרגלית אוסי בענף הפטאנק במשחקי העולם קאושינג 2009. מתוך 36 המדליות, 14 הן בענף הג'יו ג'יטסו, חמש בענפים קיקבוקס, התעמלות אומנותית, והתעמלות אקרובטית, שלוש באגרוף תאילנדי, שתיים בענף הסמבו, ומדליות יחידות בענפים פטאנק וסקי מים. 19 מהמדליות האישיות הושגו על ידי נשים, 11 על ידי גברים, שתיים על ידי זוג מעורב, שתיים על ידי קבוצת גברים, אחת על ידי זוג נשים, ואחת על ידי קבוצת נשים.

## טבלת מדליות
### לפי משחקים

מקור:

### לפי ענפי ספורט

מקור:

### רשימת מדליות

### מדליה בענף הדגמה
במשחקי העולם וורוצלאב 2017 ענף הקיקבוקס היה ענף הדגמה בהחלטת המארחת. איתי גרשון זכה במדליית ארד בתחרות K1, עד 71 ק"ג גברים. אולם המדליה אינה נספרת על ידי האיגוד הבין-לאומי למשחקי העולם במניין המדליות הרשמי של ישראל.

## הקמת התאחדות אילת

התאחדות אילת היא התאחדות של ארגוני ספורט תחרותי שאינם אולימפיים בישראל, וכיום חברים בה כ-30 איגודים. העמותה הוקמה בשנת 1987 בשם "איל" במטרה לייצג את ענפי הספורט שלא היו מיוצגים עד אז. בעקבות המלצות של הוועדה לבחינת מבנה הספורט בישראל משנת 1996, העמותה קיבלה הכרה  ממנהל הספורט ושינתה את שמה ל"אילת".

## רשימת נושאי הדגל

## משלחות

## הספורטאים

109 ספורטאים נכללו במשלחות של ישראל.

## ראו גם

* ספורט בישראל
* התאחדות אילת
* ישראל במשחקים האולימפיים
* ישראל במשחקים הפאראלימפיים
* ישראל במשחקים האולימפיים לנוער

## הערות שוליים

קטגוריה:משחקי העולם
קטגוריה:ישראל בתחרויות בין-לאומיות
מרים בנימיני

**מרים בנימיני** (1940 – 15 באוגוסט 2025) הייתה אסטרולוגית, סופרת ובעלת טור פופולרי בעיתונות הישראלית. נחשבת לדמות בולטת בתחום האסטרולוגיה בישראל מאז שנות ה-70 של המאה ה-20, ומוכרת כמי שפרסמה את המושגים "מרקורי בנסיגה" ו"ירח שחור".

## ביוגרפיה
בנימיני נולדה בזמן מלחמת העולם השנייה בקבוצת יבנה להורים עולים מגרמניה והולנד. אביה מנחם בר-דרומא כיהן בשנות ה-60 כראש המועצה האזורית חבל יבנה. היא עברה ילדות קשה בבית הילדים בקיבוץ, חוויה שעיצבה את תפיסת עולמה. לאחר השירות בצה"ל, למדה מוזיקה, והייתה נגנית קלרינט בתזמורת משטרת ישראל.

את דרכה באסטרולוגיה החלה בשנת 1974, בעקבות מפגש עם קורא בכף היד, ומאז הקדישה את חייה לתחום. בשנת 1975, הופיעה בתוכנית טנדו של ירון לונדון.

## קריירה אסטרולוגית
בשנת 1974 החלה לפרסם תחזיות אסטרולוגיות, תחילה בבתי קפה, בהם "הגלריה הקטנה" בירושלים ובהמשך בטלוויזיה. מאז 1980 פרסמה טורי הורוסקופ בעיתונות בישראל, ביניהם ב"העולם הזה" ובהמשך ב"ידיעות אחרונות", שם כתבה באופן קבוע מאז 1989. בנוסף, הגישה בגלי צה"ל את הפינה "שבשבת הכוכבים" בתוכנית הרדיו "מה יהיה" בהנחיית יואב גינאי, ובהמשך הופיעה בתוכנית רדיו שבועית ב־103fm לצד ג'ודי שלום ניר מוזס.

ידוענים רבים בישראל העידו כי התייעצו עמה באופן קבוע, בהם יהודה פוליקר וירדנה ארזי.

## תפיסות ותחזיות בולטות
בנימיני ראתה באסטרולוגיה כלי להכוונה ולהבנה עצמית, לא ככלי ניבוי מוחלט. היא הדגישה שהכוכבים אינם קובעים את גורלו של האדם, אלא מציעים "מפת דרכים" שניתן לפעול לאורה מתוך בחירה חופשית. גישתה שואבת גם מהפסיכולוגיה החיובית, והיא מציגה את האסטרולוגיה כדרך לחיזוק האמונה, קבלת החלטות והתפתחות אישית. על אף אמונתה הדתית, היא רואה באסטרולוגיה שליחות אלוהית, בה הכוכבים משמשים כ"שליחים של הקדוש ברוך הוא". בין תחזיותיה הבולטות – חיזוי סיום מגפת הקורונה בספטמבר 2020 וניצחון דונלד טראמפ בבחירות 2024.

## חיים אישיים
ב-15 באוגוסט 2025 הלכה לעולמה בבית החולים הדסה עין כרם בעקבות מחלה. התגוררה בירושלים, מנישואיה, שהתפרקו בגירושין, הותירה אחריה שני ילדים. בתה, ד"ר עירית בנימיני (לימים יונגרמן), כתבה במשך עשור את טור ההורוסקופ של מעריב והיא מרצה למוזיקה באוניברסיטת חיפה.

## לקריאה נוספת
* **אסטרולוגיה עברית** מאת מרים בנימיני ויונדב קפלון, עם עובד, 2009

## קישורים חיצוניים
* 
* 

קטגוריה:אסטרולוגים
קטגוריה:סגל ידיעות אחרונות
קטגוריה:סופרות ישראליות
קטגוריה:סופרים ישראלים
קטגוריה:קבוצת יבנה: אישים
קטגוריה:ישראליות שנולדו ב-1940
קטגוריה:ישראלים שנולדו ב-1940
קטגוריה:ישראליות שנפטרו ב-2025
קטגוריה:ישראלים שנפטרו ב-2025
קטגוריה:יהודים הקבורים בהר המנוחות
מלך ירושלים

**מלך** או **מלכת ירושלים** היו השליטים העליונים של ממלכת ירושלים - מדינת צלבנים שנוסדה בירושלים על ידי מנהיגי מסע הצלב הראשון. התפקיד הוקם לראשונה בשנת 1099. רוב המלכים היו זכרים, אך ב-5 מקרים היו גם נשים. גוטפריד מבויון היה ממנהיגי מסע הצלב הראשון ושליטה הראשון של ממלכת ירושלים. עם בחירתו לתפקיד סירב גוטפריד לקבל את התואר "מלך" בטענה כי "לא יחבוש כתר זהב בעיר בה המושיע חבש כתר קוצים".

הממלכה הפעילה מנגנון המשלב בין מונרכיה נבחרת למונרכיה העוברת בירושה. הממלכה הקימה גם בית-דין עליון שהורכב מכל הוואסלים של הממלכה.

## היסטוריה
ממלכת ירושלים אימצה דפוסים פיאודליים צרפתיים והחילה אותם בלבנט. המלך החזיק ברכוש רב ששולב בשטח הממלכה, והיקף הרכוש השתנה ממלך למלך. בנוסף, המלך היה המפקד העליון של הצבא.

בתקופת הביניים בין עונת המלחמה של שנת 1101 לשנת 1102, בלדווין הורה על כיבוש רמלה בקרבות שכיום ידועות כקרבות רמלה.

לאחר נפילת ירושלים בשנת 1187, בירת הממלכה הועברה לעכו. הכתרות המלכים התקיימו בצור. קונראד השלישי, מלך ירושלים היה אחד מהמלכים האחרונים של הממלכה.

## מלכים
### בית בולון
* גוטפריד מבויון
* בלדווין הראשון, מלך ירושלים

### בית רתל
* בלדווין השני, מלך ירושלים
* מליסנדה, מלכת ירושלים

### בית אינגלגר
* פולק מאנז'ו
* בלדווין השלישי, מלך ירושלים
* אמלריך הראשון, מלך ירושלים
* בלדווין הרביעי, מלך ירושלים
* בלדווין החמישי, מלך ירושלים
* סיבילה, מלכת ירושלים
* גי דה ליזיניאן
* איזבל הראשונה, מלכת ירושלים
* קונרד ממונפראטו
* אנרי השני, רוזן שמפאן
* אמלריך השני, מלך ירושלים

### בית אלרמיצי ובית ברין
* מריה ממונפראטו
* ז'אן דה בריין
* איזבל השנייה, מלכת ירושלים
* פרידריך השני, קיסר האימפריה הרומית הקדושה

### בית הוהנשטאופן
* קונראד הרביעי, מלך גרמניה
* קונראד השלישי, מלך ירושלים

### בית לוזיון
* הוגו השלישי, מלך קפריסין
* ז'אן השני, מלך ירושלים
* אנרי השני, מלך קפריסין
## ראו גם
* ממלכת ירושלים
* היסטוריה של ממלכת ירושלים
* מסעי הצלב
## קישורים חיצוניים

* Adam G. Beaver, A Holy Land for the Catholic Monarchy: Palestine in the Making of Modern Spain, 1469–1598, אוניברסיטת הרווארד

## הערות שוליים

קטגוריה:מלכי ממלכת ירושלים
מדרחוב המייסדים

**רחוב המייסדים** (**מדרחוב המייסדים** נקרא גם **דרך היין**) הוא הרחוב הראשי והארוך ביותר במושבה זכרון יעקב והיה לרחוב הראשון במושבה בעת שהוקמה. הרחוב נחשב לאחד מהאתרים העירוניים התיירותיים והאהובים ביותר בישראל.

## היסטוריה
המושבה זכרון יעקב הוקמה ב-1882 ואז נסלל גם הרחוב, באותה עת נקרא "רחוב האיכרים" על שם האיכרים שהתגוררו ברחוב ועסקו בחקלאות באזור הכרמל, באותן שנים גודלו לאורך הרחוב כרמים והוקמו יקבים, בהם יקבי כרמל ויקבי תשבי.

בשנות מלחמת העולם הראשונה פעלה ברחוב מחתרת ניל"י ומשפחת אהרנסון, בבית אהרנסון ברחוב זה שרה אהרנסון שמה קץ לחייה.

החל מ-2023 עובר ברחוב שביל ישראל.

ב-2025 נבחר הרחוב לאחד מעשרת הרחובות היפים והשווים בישראל.

## מבנים היסטוריים ובעלי חשיבות ברחוב
* בית הכנסת אוהל יעקב
* בית אהרנסון
* בריכת בנימין
* פאב ההוביט
* בית המוכתר

## קישורים חיצוניים

קטגוריה:זכרון יעקב
קטגוריה:ישראל: מדרחובים
קטגוריה:רחובות ושדרות בישראל
קטגוריה:שביל ישראל
חתונת שמשון

**חתונת שמשון** (בהולנדית: **De bruiloft van Simson**) הוא ציור שמן משנת 1638 מאת הצייר ההולנדי רמברנדט. היצירה מתארת אפיזודה מקראית מתוך ספר שופטים, שבה מציג שמשון חידה בסעודת נישואיו. הציור שמור כיום במוזיאון הציירים הגדולים בדרזדן.

## תיאור היצירה
בציור נראה שמשון יושב לצד כלתו בסעודת הנישואין, מוקף אורחים פלשתים. ברגע זה הוא מעלה את חידתו הידועה: "מֵהָאֹכֵל יָצָא מַאֲכָל וּמֵעַז יָצָא מָתוֹק". החידה מתייחסת לאירוע שבו קרע שמשון אריה בידיו החשופות, ולאחר מכן מצא דבש שהופק מנחיל דבורים שהתמקם בגוויית האריה. סביבו נראים האורחים מאזינים בחשדנות ובסקרנות, בעוד הכלה מוצגת באיפוק ובקור רוח, מבטה מזכיר דמות של ספינקס. משמעות מבטה מתבררת על רקע המשך הסיפור המקראי, שבו נכנעת לאיומי בני עמה וחושפת בפניהם את פתרון החידה.

## פרשנות
בציור מוצג רגע טעון שבו שמשון מציג את חידתו, משוכנע בעליונותו ובחכמתו. סביבו מאזינים האורחים הפלשתים, אולם מבטה של הכלה מושך תשומת לב מיוחדת. היא מתוארת כ"ספינקס", דימוי המעניק לה חזות של "פאם פאטאל": אשת סוד שקטה, קרה וחזקה, אשר תסגיר את פתרון החידה ותבגוד בבעלה לטובת בני עמה. בכך נוצרת אירוניה דרמטית בין הגיבור המאמין שהוא שולט במצב לבין אשתו הממתינה ברוגע ובביטחון לשעתה.

היצירה נחשבת לשיא באבולוציה המוקדמת של רמברנדט, ממש לפני יצירת "משמר הלילה". היא משלבת אפקטים תיאטרליים של אור וצל עם פרטים משעשעים של חיי היומיום, ויוצרת סצנה שהיא בעת ובעונה אחת דרמטית וחגיגית. משחק זה בין חגיגה לרצינות מבליט את יכולתו של רמברנדט להעניק לסצנה מקראית נופך חי ועכשווי.

לפי מקורות בני התקופה, הציור הוערך כ"ציור היסטורי מתוכנן היטב", שבו הטבעיות של מחוות הידיים והישיבה על ספות כמתואר במסורת העתיקה יוצרת תחושת אמינות, ואילו הדמויות שאינן מתמקדות ישירות בחידה שומרות על אווירה קלילה של סעודת חתונה. בנוסף הועלתה ההשערה שרמברנדט שילב בציור דיוקן עצמי, באחת הדמויות המשניות – בנגן החליל או באדם היושב לימינו – ובכך חיזק את הקשר האישי בין האמן לסצנה ההיסטורית.

## קבלת היצירה
כבר במאה ה־17 הוזכר הציור כדוגמה מופתית לציור היסטורי. בדרשה שנשא פיליפס אנחל בליידן ביום חג לוקאס בשנת 1641, ושהתפרסמה שנה לאחר מכן בחיבורו *Lof der schilderkonst*, הילל אנחל את "חתונת שמשון" כיצירה מתוכננת היטב. הוא הדגיש את האותנטיות של תנוחות הגוף – האורחים אינם יושבים סתם על כיסאות אלא מסבים על ספות כפי שהיה מקובל בעולם העתיק – ואת הטבעיות של מחוות הידיים של שמשון בעת שהוא מציג את החידה. אנחל ציין גם כי רמברנדט לא ריכז את כל תשומת הלב סביב החידה, אלא אפשר לחלק מהאורחים להמשיך ולחגוג, ובכך העניק לסצנה מראה טבעי של סעודת חתונה בת זמנו.

## קישורים חיצוניים

## הערות שוליים

קטגוריה:ציורי מזון ומשקאות
קטגוריה:שמשון בציורים
קטגוריה:רמברנדט: ציורים
קטגוריה:כלי נגינה באמנות
קטגוריה:ציורי שמן
קטגוריה:ציורי היסטוריה
קטגוריה:ציורי התנ"ך
קטגוריה:ציורים מהמאה ה-17
Vectra AI

**וקטרה איי איי** (באנגלית: **Vectra AI**) היא חברת סייבר אמריקאית, המספקת פתרון לזיהוי ותגובה לאירועי סייבר בארגונים.

החברה מעסיקה כ-580 עובדים ומספקת שירותים ללקוחותיה בכ-113 מדיניות ברחבי העולם.

משרדיה הראשיים נמצאים בסן חוזה, קליפורניה, ארצות הברית.

## היסטוריה
וקטרה איי איי הוקמה בתאריך 2012, תחת השם TraceVector, במטרה לפתח מערכת לגילוי חדירות.

בחודש דצמבר 2011, גייסה החברה כ-5.3 מיליון דולר, בסבב גיוס A שנוהל על ידי קרן ההשקעות קוסלה (Khosla Ventures).

בשנת 2012, מותגה החברה מחדש תחת השם Vectra.

בחודש אוגוסט 2013, גייסה החברה כ-12 מיליון דולר, בסבב גיוס B שנוהל על ידי קרן ההשקעות קוסלה (Khosla Ventures).

בחודש ינואר 2015, החלה לפעול באירופה, במזרח התיכון ובאפריקה.

בחודש ינואר 2018, החתמה החברה על הסכם ייצוג עם קבוצת מוצרי התוכנה של נס בישראל.

בחודש יוני 2019, גייסה החברה כ-100 מיליון דולר.

בחודש אפריל 2021, גייסה החברה כ-130 מיליון דולר בסבב גיוס שנוהל על ידי קרן בלקסטון (Blackstone Growth).

בחודש ינואר 2022, רכשה את חברת סיריוקס (Siriux), תמורת סכום שלא פורסם.

## קישורים חיצוניים
* 

## הערות שוליים

קטגוריה:חברות תוכנה אמריקאיות
הלם זיהומי

**הלם זיהומי** (באנגלית: **Septic shock**) הוא מצב רפואי שעלול להיות מסכן חיים המתרחש כאשר אלח דם, שהוא פגיעה באיברים או נזק בתגובה לזיהום, מוביל ללחץ דם נמוך ולאי-תקינות בחילוף החומרים התאי. הלם זיהומי מוגדר כקבוצת משנה של אלח דם שבה הפרעות עמוקות במיוחד במחזור הדם, התאים ובחילוף החומרים קשורות לסיכון גבוה יותר לתמותה מאשר עם אלח דם בלבד. ניתן לזהות קלינית חולים עם הלם זיהומי בכך שהם נדרשים לשימוש במכווצי כלי דם לשמירה על לחץ הדם.

הזיהום נגרם לרוב על ידי חיידקים, אך יכול להיגרם גם על ידי פטריות, וירוסים או טפילים. הוא יכול להיות ממוקם בכל חלק בגוף, אך לרוב בריאות, במוח, בדרכי השתן, בעור או באיברי הבטן. הוא יכול לגרום לתסמונת כשל רב-מערכתי ולמוות.

לרוב אנשים עם הלם זיהומי מטופלים ביחידות טיפול נמרץ. אוכלוסיות מושפעות יותר כוללות ילדים, אנשים עם מערכת חיסונית מדוכאת וקשישים, מכיוון שמערכת החיסון שלהם אינה יכולה להתמודד עם זיהום ביעילות כמו זו של מבוגרים בריאים. שיעור התמותה מהלם זיהומי הוא כ-25%–50%.

## גורמים
הלם זיהומי הוא תוצאה של תגובה מערכתית לזיהום או מסיבות זיהומיות מרובות. הזיהומים שעלולים להוביל להלם זיהומי אם הם חמורים מספיק כוללים בין דלקת התוספתן, דלקת ריאות, זיהומים במחזור הדם, דיברטיקוליטיס, פיאלונפריטיס, דלקת קרום המוח, דלקת לבלב, דלקת חיתולית נמקית, MRSA.

## אבחון
על פי ההנחיות הנוכחיות, הדרישות לאבחון אלח דם הן "נוכחות (סבירה או מתועדת) של זיהום יחד עם ביטויים סיסטמיים של זיהום". הדבר עשוי לבוא לידי ביטוי באמצעות:
* טכיפנאה (קצב נשימה מהיר), המוגדרת כיותר מ-20 נשימות בדקה, אשר מסמלת היפר-ונטילציה
* ספירת תאי דם לבנים נמוכה משמעותית
* טכיקרדיה (קצב לב מהיר), מוגדר כקצב גדול מ-90 פעימות בדקה
* שינוי בטמפרטורת הגוף: חום גוף גבוה או נמוך במיוחד

עדויות מתועדות לזיהום עשויות לכלול תרבית דם חיובית, סימנים של דלקת ריאות בצילום רנטגן של החזה, או עדויות רדיולוגיות או מעבדתיות אחרות לזיהום. סימנים של תפקוד לקוי של איברים קיימים בהלם זיהומי, כולל אי ספיקת כליות, תפקוד לקוי של כבד, שינויים במצב הנפשי או רמות גבוהות חומצה לקטית.

הלם זיהומי מאובחן אם יש לחץ דם נמוך שאינו מגיב לטיפול. משמעות הדבר היא שמתן נוזלים דרך הווריד לבדו אינו מספיק כדי לשמור על לחץ הדם של המטופל.

## טיפול
הטיפול מורכב בעיקר מהפעולות הבאות:
# מתן עירוי
# מתן אנטיביוטיקה
# תרופות המעלות את לחץ הדם
# תרופות המשפיעות על קצב הלב

## קישורים חיצוניים

## הערות שוליים

קטגוריה:מקרי חירום רפואיים
קטגוריה:זיהום
קטגוריה:הלם
דאם אלו

**דאם אלו** (בהינדי: **दम आलू**; באנגלית: **Dum Aloo**) הוא תבשיל הודי העשוי מתפוחי אדמה ונפוץ במדינות תת-היבשת ההודית.

התבשיל מבוסס על תפוחי אדמה קטנים שאותם מקלפים, מטגנים בשמן עמוק ומבשלים באיטיות ברוטב המכיל יוגורט, חלב מרוכז או מחית קשיו.

הרוטב מכיל כורכום, פלפל צ'ילי, שום, זנגביל, הל, עגבניות ובצל.

דאם אלו נחשבת למאכל נפוץ בחבל קשמיר ונהוג להגיש אותו בליווי נאן, צ'פאטי או אורז.https://iw.gastronomiac.com/לקסיקון_קולינרי/dum-aloo-מטבח-הודי/

## קישורים חיצוניים

* מתכון להכנת דאם אלו, באתר Chefdehome

## הערות שוליים

קטגוריה:המטבח הפקיסטני
קטגוריה:המטבח ההודי
קטגוריה:מאכלי תפוח אדמה